ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์ในการจัดสรรเลขหมายโทรคมนาคมชั่วคราว โดยที่เป็นการสมควรกำหนดหลักเกณฑ์ในการจัดสรรเลขหมายโทรคมนาคมชั่วคราวเพื่อแก้ไขปัญหาการขาดแคลนเลขหมายโทรคมนาคมของผู้ประกอบการจนกว่าประกาศคณะกรรมการกิจการโทรคมนาคม เรื่องแผนเลขหมายโทรคมนาคมและการบริหารจัดการเลขหมายโทรคมนาคมจะมีผลบังคับใช้อาศัยอำนาจตามความในมาตรา๕๑ (๙) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๐ มาตรา ๔๑ มาตรา ๔๕มาตรา ๕๐ และมาตรา ๕๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๑ และมาตรา๑๒ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศหลักเกณฑ์ในการจัดสรรเลขหมายโทรคมนาคมชั่วคราวไว้ดังต่อไปนี้ข้อ๑ ในประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่า สำนักงานคณะกรรมการกิจการโทรคมนาคมแห่งชาติเลขหมายโทรคมนาคม หมายความว่า ตัวเลข ตัวหนังสือหรือสัญลักษณ์อื่นใดอย่างใดอย่างหนึ่งหรือหลายอย่างรวมกันซึ่งใช้ระบุที่หมายในโครงข่ายโทรคมนาคมเพื่อการโทรคมนาคมโดยให้หมายรวมถึงเลขหมายโทรคมนาคมทั่วไป และเลขหมายโทรคมนาคมพิเศษด้วยเลขหมายโทรคมนาคมทั่วไป หมายความว่าเลขหมายโทรคมนาคมที่ใช้สำหรับการให้บริการโทรศัพท์ประจำที่ และโทรศัพท์เคลื่อนที่เลขหมายโทรคมนาคมพิเศษ หมายความว่าเลขหมายโทรคมนาคมประเภทหนึ่งที่กำหนดขึ้นเป็นพิเศษโดยมีจำนวนตัวเลขที่ประกอบขึ้นในชุดนั้นๆ สั้นกว่าหรือแตกต่างจากเลขหมายโทรคมนาคมโดยทั่วไปเพื่อให้เป็นเลขหมายโทรศัพท์ชนิดหนึ่งสำหรับให้โทรศัพท์ประจำที่และโทรศัพท์เคลื่อนที่สามารถเรียกติดต่อได้ผู้รับใบอนุญาต หมายความว่าผู้รับใบอนุญาตประกอบกิจการโทรคมนาคม ตามพระราชบัญญัติการประกอบกิจการโทรคมนาคมพ.ศ. ๒๕๔๔ข้อ๒ผู้ที่ประสงค์ขอรับการจัดสรรเลขหมายโทรคมนาคมให้ยื่นคำขอโดยทำเป็นหนังสือชี้แจงถึงความจำเป็นและเหตุผลในการขอรับการจัดสรรเลขหมายโทรคมนาคมพร้อมทั้งชำระค่าธรรมเนียมคำขอในอัตราครั้งละ ๕,๐๐๐ บาทโดยให้ชำระเป็นเงินสดหรือเช็คธนาคารสั่งจ่ายสำนักงานคณะกรรมการกิจการโทรคมนาคมแห่งชาติและให้ส่งรายละเอียดเพื่อประกอบการพิจารณาต่อคณะกรรมการ ดังนี้๒.๑การให้บริการโทรศัพท์ประจำที่๒.๑.๑หลักเกณฑ์การบริหารเลขหมายโทรคมนาคมและขั้นตอนการนำเลขหมายโทรคมนาคมกลับมาใช้งานซ้ำ(Reuse) พร้อมระยะเวลาที่ใช้ในแต่ละขั้นตอน๒.๑.๒ข้อมูลจำนวนเลขหมายโทรคมนาคมที่ได้รับการจัดสรรที่ใช้งานจริงและจำนวนเลขหมายสำรองในชุมสายโทรศัพท์และจำนวนเลขหมายสำรองที่ยังไม่กำหนดในชุมสายโทรศัพท์นับจนถึงวันที่ยื่นขอรับการจัดสรร๒.๑.๓บัญชีรายชื่อผู้ขอใช้บริการ ซึ่งยังมิได้ดำเนินการให้บริการ (ถ้ามี)๒.๒การให้บริการโทรศัพท์เคลื่อนที่๒.๒.๑หลักเกณฑ์การบริหารเลขหมายโทรคมนาคมและขั้นตอนการนำเลขหมายโทรคมนาคมกลับมาใช้งานซ้ำ(Reuse) พร้อมระยะเวลาที่ใช้ในแต่ละขั้นตอน๒.๒.๒ข้อมูลแสดงจำนวนเลขหมายโทรคมนาคมที่ได้รับการจัดสรรที่ใช้งานจริงจำนวนเลขหมายโทรคมนาคมที่อยู่ในขั้นตอนการผลิตSIM(Subscriber Identity Module) จำนวนเลขหมายโทรคมนาคมที่อยู่ในช่องทางการจัดจำหน่ายต่างๆจำนวนเลขหมายโทรคมนาคมที่นำกลับมาใช้งานซ้ำ (Reuse) ในแต่ละเดือนและจำนวนเลขหมายสำรอง นับจนถึงวันที่ยื่นขอรับการจัดสรร๒.๒.๓ยอดการจำหน่ายเลขหมายโทรคมนาคมย้อนหลัง ๖ เดือน๒.๒.๔การประมาณการจัดจำหน่ายล่วงหน้าเป็นระยะเวลา ๖ เดือน๒.๒.๕เอกสารรับรองความสามารถของโครงข่ายที่รองรับจำนวนผู้ใช้บริการในชั่วโมงเร่งด่วนภายในโครงข่ายอย่างเพียงพอทั้งก่อนและหลังการได้รับจัดสรรเลขหมายโทรคมนาคม๒.๓ในกรณีที่คณะกรรมการต้องการข้อมูลหรือรายละเอียดเพิ่มเติมเพื่อประกอบการพิจารณาผู้ขอรับการจัดสรรจะต้องส่งข้อมูลและรายละเอียดเพิ่มเติมตามที่คณะกรรมการกำหนดข้อ๓ เมื่อคณะกรรมการได้รับข้อมูลและรายละเอียดประกอบการพิจารณาครบถ้วนแล้วจะแจ้งผลการพิจารณาให้ผู้ขอรับการจัดสรรทราบภายใน ๑๕ วันข้อ๔ การขอรับการจัดสรรเลขหมายโทรคมนาคมพิเศษให้เป็นไปตามหลักเกณฑ์ที่คณะกรรมการประกาศกำหนดข้อ๕ ผู้ขอรับการจัดสรรไม่สามารถเลือกเลขหมายโทรคมนาคมหรือกลุ่มเลขหมายได้ข้อ๖การจัดสรรเลขหมายโทรคมนาคมให้อยู่ภายใต้หลักเกณฑ์ ดังต่อไปนี้๖.๑จำนวนเลขหมายโทรคมนาคมสำหรับบริการโทรศัพท์ประจำที่ที่มีการใช้งานจริงในพื้นที่ต้องไม่น้อยกว่าร้อยละ ๘๐ของจำนวนเลขหมายที่อยู่ในพื้นที่ที่ให้บริการ๖.๒จำนวนเลขหมายโทรคมนาคมสำหรับบริการโทรศัพท์เคลื่อนที่ที่มีการใช้งานจริงและอยู่ในตลาดรวมกันต้องไม่น้อยกว่าร้อยละ๘๐ ของจำนวนเลขหมายที่ได้รับการจัดสรร๖.๓การพิจารณาจัดสรรเลขหมายโทรคมนาคมจะพิจารณาจัดสรรให้ตามความจำเป็นโดยมีจำนวนเลขหมายโทรคมนาคมที่จัดสรรเป็นจำนวนเท่าของกลุ่มเลขหมายทั้งนี้ กำหนดให้ขนาดของกลุ่มเลขหมาย สำหรับโทรศัพท์ประจำที่เป็น ๑,๐๐๐ เลขหมายและสำหรับโทรศัพท์เคลื่อนที่เป็น ๑๐,๐๐๐ เลขหมาย๖.๔กลุ่มเลขหมายโทรคมนาคมที่จัดสรร จะเป็นเลขหมายโทรคมนาคมภายในกลุ่มเดียวกันหรือเลขหมายโทรคมนาคมในกลุ่มใด ๆ และมีความเป็นไปได้ทางเทคนิคข้อ๗ผู้รับใบอนุญาตทุกรายที่มีเลขหมายโทรคมนาคมมีหน้าที่ต้องแจ้งผู้รับใบอนุญาตรายอื่นให้ทราบถึงเลขหมายโทรคมนาคมที่ได้รับการจัดสรรจากคณะกรรมการเพื่อให้ผู้รับใบอนุญาตรายอื่นดำเนินการให้เลขหมายโทรคมนาคมสามารถติดต่อกันได้ในทุกโครงข่ายข้อ๘ผู้รับใบอนุญาตทุกรายมีหน้าที่ต้องดำเนินการให้เลขหมายโทรคมนาคมของผู้รับใบอนุญาตรายอื่นสามารถติดต่อกันได้ในทุกโครงข่ายข้อ๙ผู้ได้รับการจัดสรรเลขหมายโทรคมนาคมต้องชำระค่าธรรมเนียมเลขหมายรายเดือนในอัตรา ดังนี้๙.๑ เลขหมายโทรคมนาคมทั่วไป ๑ บาท/เลขหมาย๙.๒ เลขหมายโทรคมนาคมพิเศษ ๓ หลัก ๑,๐๐๐,๐๐๐ บาท/เลขหมาย๙.๓ เลขหมายโทรคมนาคมพิเศษ ๔ หลัก ๑๐๐,๐๐๐ บาท/เลขหมายทั้งนี้เลขหมายโทรคมนาคมพิเศษ ๓ หรือ ๔ หลักที่ใช้เป็นรหัสเข้าถึง (Access Code)บริการโทรศัพท์ระหว่างประเทศ รหัสเข้าถึงบริการโทรศัพท์ในประเทศรหัสเข้าถึงบริการบัตรโทรศัพท์ระหว่างประเทศรหัสเข้าถึงบริการบัตรโทรศัพท์ในประเทศ หรือเป็นรหัสเข้าถึงบริการวิทยุโทรศัพท์ติดตามตัวให้ได้รับการยกเว้นค่าธรรมเนียมจนกว่าคณะกรรมการจะประกาศกำหนดหลักเกณฑ์ในการจัดสรรเลขหมายโทรคมนาคมเป็นการถาวรต่อไปข้อ๑๐คณะกรรมการอาจยกเว้นหรือลดหย่อนค่าธรรมเนียมเลขหมายโทรคมนาคมพิเศษ ๓ หรือ ๔หลักที่ใช้เพื่อประโยชน์สาธารณะหรือมิได้ใช้เพื่อประโยชน์ในเชิงพาณิชย์ข้อ๑๑การชำระค่าธรรมเนียมเลขหมายโทรคมนาคมให้ผู้ได้รับการจัดสรรเลขหมายโทรคมนาคมปฏิบัติตามหลักเกณฑ์ที่กำหนด ดังต่อไปนี้๑๑.๑ผู้ได้รับการจัดสรรเลขหมายโทรคมนาคม จะต้องชำระค่าธรรมเนียมเป็นรายเดือนตามอัตราที่กำหนดในข้อ ๙ โดยเศษของเดือนให้นับเป็นหนึ่งเดือนการชำระค่าธรรมเนียมให้ชำระภายในวันที่ ๑๕ ของทุกเดือน๑๑.๒กรณีที่ผู้ได้รับการจัดสรรเลขหมายโทรคมนาคมไม่ชำระค่าธรรมเนียมเลขหมายครบตามจำนวนเงินภายในเวลาที่กำหนดผู้ได้รับการจัดสรรเลขหมายโทรคมนาคมจะต้องชำระค่าธรรมเนียมเลขหมายเพิ่มขึ้นเป็นจำนวนเท่ากับผลคูณของจำนวนเงินค่าธรรมเนียมที่ค้างชำระกับอัตราดอกเบี้ยเงินกู้MLR + 2 (ใช้อัตราดอกเบี้ยเงินกู้ MLR ตามประกาศของธนาคารแห่งประเทศไทยณ วันครบกำหนดชำระเงิน) คูณกับสัดส่วนของจำนวนวันที่ค้างชำระต่อจำนวนวันใน ๑ ปี(๓๖๐ วัน)๑๑.๓กรณีที่ผู้ได้รับการจัดสรรเลขหมายโทรคมนาคมค้างชำระค่าธรรมเนียมเลขหมายเกินกว่า ๓๐วัน นับจากเวลาที่กำหนดตาม ๑๑.๑สำนักงานจะออกหนังสือแจ้งให้ผู้รับใบอนุญาตมาชำระค่าธรรมเนียมที่ค้างจ่ายซึ่งรวมถึงค่าธรรมเนียมที่เพิ่มขึ้นแก่สำนักงานภายใน ๑๕ วัน โดยหากพ้นกำหนดชำระเงินตามเวลาที่ระบุในหนังสือของสำนักงานจะถือว่าผู้รับใบอนุญาตไม่ปฏิบัติตามประกาศนี้และคณะกรรมการอาจเรียกคืนเลขหมายทั้งหมดจากผู้รับใบอนุญาต๑๑.๔การชำระค่าธรรมเนียมเลขหมายโทรคมนาคมให้ชำระเป็นเช็คธนาคารสั่งจ่ายสำนักงานคณะกรรมการกิจการโทรคมนาคมแห่งชาติข้อ๑๒ ผู้ได้รับการจัดสรรเลขหมายโทรคมนาคมที่ไม่ประสงค์จะใช้เลขหมายโทรคมนาคมสามารถคืนเลขหมายโทรคมนาคมที่ไม่ต้องการได้โดยทำเป็นหนังสือแจ้งความประสงค์ พร้อมทั้งชี้แจงถึงความจำเป็นและเหตุผลในการคืนเลขหมายโทรคมนาคมยื่นต่อคณะกรรมการโดยคณะกรรมการจะแจ้งผลการพิจารณาให้ทราบภายใน๑๕ วัน นับตั้งแต่วันที่คณะกรรมการได้รับหนังสือแจ้งความประสงค์ ทั้งนี้การคืนเลขหมายโทรคมนาคมทั่วไป จะต้องเป็นการคืนทั้งกลุ่มเลขหมายหรือจำนวนเท่าของกลุ่มเลขหมายเท่านั้นโดยจะไม่มีสิทธิได้รับค่าธรรมเนียมเลขหมายที่ได้ชำระแล้วคืนข้อ๑๓ คณะกรรมการมีสิทธิเรียกคืนเลขหมายโทรคมนาคมในกรณีที่ไม่มีการนำเลขหมายโทรคมนาคมไปใช้ประโยชน์หรือไม่ได้ชำระค่าธรรมเนียมเลขหมายโทรคมนาคมภายในระยะเวลาที่กำหนด ทั้งนี้การเรียกคืนเลขหมายโทรคมนาคมทั่วไปจะมีจำนวนเลขหมายที่เรียกคืนเท่ากับจำนวนกลุ่มเลขหมาย หรือจำนวนเท่าของกลุ่มเลขหมายข้อ๑๔ผู้รับใบอนุญาตที่ได้รับการจัดสรรเลขหมายโทรคมนาคมก่อนที่ประกาศนี้จะมีผลบังคับใช้มีสิทธิใช้เลขหมายโทรคมนาคมเดิมเพื่อให้บริการต่อไปได้ ทั้งนี้จะต้องดำเนินการยื่นความประสงค์เพื่อขอใช้เลขหมายโทรคมนาคมเดิมต่อคณะกรรมการพร้อมทั้งชำระค่าธรรมเนียมเลขหมายโทรคมนาคมตามอัตราที่กำหนดในข้อ ๙ข้อ๑๕[๑]ประกาศนี้มีผลใช้บังคับตั้งแต่วันที่ประกาศในราชกิจจานุเบกษาเป็นต้นไปประกาศ ณ วันที่ ๒สิงหาคม พ.ศ. ๒๕๔๘พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติฐิติพงษ์/ผู้จัดทำ๑๘ สิงหาคม ๒๕๔๘วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๒ ตอนพิเศษ ๕๙ ง/หน้า ๑๗/๔ สิงหาคม ๒๕๔๘